Előterjesztés Zalakaros Város Önkormányzata Képviselőtestülete 2020. március 12-én tartandó ülésére

Tárgy: A középfokú oktatási intézményben tanulmányokat folytató fiatalok „középiskolai tanulmányi ösztöndíj” támogatásról szóló 23/2011. (VI.10.) önkormányzati rendelet módosítása
Előterjesztést készítette: Torma László aljegyző
Tisztelt Képviselőtestület! 
Zalakaros Város Önkormányzat Képviselőtestülete 2011-ben önkormányzati rendeletet alkotott a középiskolai tanulmányi ösztöndíjról.

Az önkormányzati rendelet 6.§-a szabályozza a támogatás igénylésének és folyósításának feltételeit, valamint a hatásköröket.

A támogatásra történő javaslattétel, a támogatásra való jogosultság felülvizsgálata és annak alapján a támogatás módosítása, megszüntetése, valamint a támogatás felfüggesztése bizottsági hatáskör. Miután 2019-ben módosult a bizottsági struktúra, javaslat, hogy az új bizottsági struktúrának megfelelően a Humánpolitikai és Ügyrendi Bizottság gyakorolja a hatáskört és ennek megfelelően módosuljon az önkormányzati rendelet. Az önkormányzati rendelet tartalmaz utalást a közigazgatási eljárási törvényre, a rendeletben szereplő törvény helyett már másik törvény szabályozza a közigazgatási eljárás szabályait, itt is javasolt a módosítás. 
Rendeleti javaslat:

Zalakaros Város Önkormányzata Képviselő-testülete megalkotja a …../2020 (……) önkormányzati rendeletét a középfokú oktatási intézményben tanulmányokat folytató fiatalok „középiskolai tanulmányi ösztöndíj” támogatásról szóló 23/2011. (VI.10.) önkormányzati rendelet módosításáról.

Zalakaros, 2020. február 26.
Novák Ferenc

polgármester
Zalakaros Város Önkormányzata Képviselő-testületének

....../2020. (...) önkormányzati rendelete

a középfokú oktatási intézményben tanulmányokat folytató fiatalok „középiskolai tanulmányi ösztöndíj” támogatásról szóló 23/2011. (VI.10.) önkormányzati rendelet módosításáról
Zalakaros Város Önkormányzat Képviselőtestülete az Alaptörvény 32. cikk (2) bekezdésében meghatározott eredeti jogalkotói hatáskörében a Magyarország helyi önkormányzatairól szóló 2011. évi CLXXXIX. törvény 10.§ (2) bekezdésében, valamint a 13. §. (1) bekezdés 15. pontjában meghatározott feladatkörében eljárva a középfokú oktatási intézményben tanulmányokat folytató fiatalok „középiskolai tanulmányi ösztöndíj” támogatásról szóló 23/2011. (VI.10.) önkormányzati rendeletét (a továbbiakban: Rendelet) az alábbiak szerint módosítja:
1. §.

A Rendelet 6. §. (4) bekezdése helyébe az alábbi rendelkezés lép:
„(4) Zalakaros Város Önkormányzat Képviselőtestülete az általános közigazgatási rendtartásról szóló 2016. évi CL. törvény szabályai alapján – a Humánpolitikai és Ügyrendi Bizottság javaslatát figyelembe véve - Középiskolai tanulmányi ösztöndíj támogatásról és az ösztöndíj mértékéről a benyújtási határidő lejártát követő első testületi ülésen, legkésőbb azonban két hónapon belül dönt.

A 3.§. /3/bekezdése szerinti felülvizsgálat és annak alapján támogatás módosítása, megszüntetése a Humánpolitikai és Ügyrendi Bizottság hatásköre.

A támogatás 8.§. szerinti felfüggesztésével, megszüntetésével kapcsolatos hatáskört a Humánpolitikai és Ügyrendi Bizottság gyakorolja.

2. §. 

E rendelet a kihirdetését követő napon lép hatályba és a hatálybalépését követő napon hatályát veszti.
Novák Ferenc                                                            Szabóné dr. Csányi Marianna

polgármester                                                                                jegyző
Záradék:

Kihirdetve: 2020.
Szabóné dr. Csányi Marianna


    jegyző

A rendelet módosítással érintett szakaszának jelenleg hatályos rendelkezései:
6.§

(4) Zalakaros Város Önkormányzat Képviselőtestülete a közigazgatási hatósági eljárás és szolgáltatás általános szabályairól szóló 2004. évi CXL. törvény szabályai alapján – a Pénzügyi, Városüzemeltetési, Ügyrendi és Humánpolitikai Bizottság javaslatát figyelembe véve - Középiskolai tanulmányi ösztöndíj támogatásról és az ösztöndíj mértékéről a benyújtási határidő lejártát követő első testületi ülésen, legkésőbb azonban két hónapon belül dönt.

A 3.§. /3/bekezdése szerinti felülvizsgálat és annak alapján támogatás módosítása, megszüntetése a Pénzügyi, Városüzemeltetési, Ügyrendi és Humánpolitikai Bizottság hatásköre.

A támogatás 8.§. szerinti felfüggesztésével, megszüntetésével kapcsolatos hatáskört a Pénzügyi, Városüzemeltetési, Ügyrendi és Humánpolitikai Bizottság gyakorolja.
Előzetes hatásvizsgálat

a jogalkotásról szóló 2010. évi CXXX. törvény 17.§ (1) bekezdése alapján

A rendelet-tervezet címe: A középfokú oktatási intézményben tanulmányokat folytató fiatalok „középiskolai tanulmányi ösztöndíj” támogatásról szóló 23/2011. (VI.10.) önkormányzati rendelet módosítása
Társadalmi-gazdasági hatása: Nincs, technikai módosításokat tartalmaz a rendelettervezet.
Költségvetési hatása: Nincs
Környezeti, egészségi következményei: Nincs

Adminisztratív terheket befolyásoló hatása: Nincs
Egyéb hatása: Nincs
A rendelet megalkotásának szükségessége: A hatályos önkormányzati szervezeti kereteknek, valamint jogszabályoknak történő megfelelés.
A rendelet megalkotása elmaradása esetén várható következmények: Marad a jelenlegi szabályozás, ami nem felel meg a hatályos önkormányzati szervezeti kereteknek, valamint jogszabályoknak.
A rendelet alkalmazásához szükséges feltételek: rendelkezésre állnak.
Zalakaros 2020. február 26.
                                                                        Szabóné dr. Csányi Marianna

                                                                                        jegyző
Gazdasági Bizottság és a Humánpolitikai és Ügyrendi Bizottság határozata:

A bizottság javasolja a képviselőtestület számára az előterjesztés szerinti rendeleti javaslat elfogadását.

